《乌衣巷》
清代·夏敬渠

乌衣巷里旧堂前，燕子呢喃人不见。一年一度逐春风，春风不不当时燕。

燕去人亡巷黯然，我来卧听秋声颤。鸡鸣山头瓦几堆，临春结绮颜色变。

六朝事业随流水，潮打空城白如练。虎踞龙蟠在眼前，风云易失英雄面。

书生本无缚鸡力，便欲归家焚笔砚。风流李白即吾师，兰陵美酒须尝遍。

汉水无时西北流，空论南金与竹箭。北邙万古复千秋，松柏声中无贵贱。

作者简介：（1705—1787）清江苏江阴人，字懋修，号二铭。诸生。通经史，旁及诸于百家、天文、算数之学。因不得志，广游四方，结交海内豪士。后专事著述。有《野叟曝言》等。